
	Par atzinumu par nometnes gatavību 
darbības uzsākšanai



Veselības inspekcijas Sabiedrības veselības departamenta Latgales kontroles nodaļa (turpmāk tekstā - Inspekcija) saņēma un izskatīja Jūsu 2020. gada 1.jūnija iesniegumus par atzinuma sagatavošanu bērnu nometnes „Daivings - zemūdens pasaule” darbības uzsākšanai norises vietā Silenes pamatskolā, Skolas ielā 19, Silenē, Skrudalienas pagastā, Daugavpils novadā. 
            2020. gada 1.jūlijā ir izsniegts Inspekcijas atzinums Nr. 4.6.2.-14./456 par objekta gatavību darbības uzsākšanai bērnu nometņu organizēšanai pēc adreses Silenes pamatskolā, Skolas ielā 19, Silenē, Skrudalienas pagastā, Daugavpils novadā. Bērnu nometnes darbības vietas apsekojums veikts 2020. gada 26.jūnijā  un higiēniskais novērtējums veikts 2020. gada 30. jūnijā. 
Inspekcija informē, ka 2020. gada 1.jūlijā Silenes pamatskolai izsniegtais atzinums Nr. 4.6.2.-14./456 par objekta gatavību darbības uzsākšanai bērnu nometnes organizēšanai Silenes pamatskolā, Skolas ielā 19, Silenē, Skrudalienas pagastā, Daugavpils novadā, ir derīgs līdz 2021. gada 1.jūlijam.
Inspekcija norāda, ka nometņu organizēšanas laikā jānodrošina Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi, jāievēro Veselības ministrijas izstrādātās 2020. gada 22. maija vadlīnijas „Vadlīnijas piesardzības pasākumiem bērnu nometņu organizētājiem”, kā arī jāseko līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi. Nometnes laikā nedrīkst pieļaut nepiederošu personu uzturēšanos nometnes teritorijā.
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām jāuzrāda apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

